Osiyo Kubogi—2019. Qatar Iroqni yengib, chorak finalga chiqdi (video)

22-yanvar, seshanba kuni futbol bo‘yicha Osiyo Kubogining nimchorak final bahslari doirasida so‘nggi uchrashuv bo‘lib o‘tdi.

Unda Qatar terma jamoasi Iroq termasiga qarshi maydonga tushdi.
O‘yindagi yagona gol 62-daqiqada kiritildi. Unga qatarlik futbolchi Bassam Hisham mualliflik qildi va uchrashuv qahramoniga aylandi.
Shu tariqa Qatar termasi Iroq terma jamoasi ustidan kichik hisobda g‘alaba qozondi (1:0) va musobaqaning chorak finaliga yo‘l oldi. Mazkur bosqichda Qatar termasi Janubiy Koreya bilan yarim final yo‘llanmasi uchun bahsga kirishadi.
Osiyo Kubogi—2019
1/8 final bahslari
22-yanvar, seshanba
Gol: 1:0 — 62 Bassam Hisham.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @daryo_sport’ga obuna bo‘ling!